KOMISIJOS SPRENDIMAS
2004 m. spalio 14 d.
dėl gyvūnų ligų likvidavimo ir stebėsenos programų sąrašų ir patikrinimų, atliekamų zoonozių prevencijos tikslu, rengiantis gauti Bendrijos finansinę paramą 2005 metais
(pranešta dokumentu Nr. K(2004) 4010)
(2004/695/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos sprendimą 90/424/EEB dėl veterinarijos išlaidų (1), ypač į jo 24 straipsnio 5 dalį ir 32 straipsnį,
kadangi:
(1)
Tam tikros valstybės narės pateikė Komisijai gyvūnų ligų likvidavimo ir stebėsenos programas, kurioms jos norėtų gauti Bendrijos finansinę paramą.
(2)
Pagal 1999 m. gegužės 17 d. Tarybos reglamentą (EB) Nr. 1258/1999 dėl bendrosios žemės ūkio politikos finansavimo (2), gyvūnų ligų likvidavimo ir stebėsenos programos yra finansuojamos pagal Europos žemės ūkio orientavimo ir plėtros fondo Garantijų skyrių. Finansinės kontrolės tikslu taikomi to reglamento 8 ir 9 straipsniai.
(3)
Sudarant gyvūnų ligų likvidavimo ir stebėsenos programų, kurioms siekiama gauti Bendrijos finansinę pagalbą 2005 metais, ir nurodant kiekvienai programai prašomos pagalbos dydį ir kiekį, sąrašus, privaloma atsižvelgti į Bendrijos interesą kiekvienos programos atžvilgiu ir prieinamų asignavimų apimtį.
(4)
Sudarant patikrinimų, atliekamų zoonozių prevencijos tikslu, programų, kurioms siekiama gauti Bendrijos finansinę pagalbą 2005 metais, ir nurodant kiekvienai programai skiriamos pagalbos dydį ir kiekį, sąrašus, privaloma atsižvelgti į Bendrijos interesą kiekvienos programos atžvilgiu, jos ir atitinkamų Bendrijos teisės aktų, reglamentuojančių veterinariją, techninių nuostatų atitiktį ir prieinamų asignavimų apimtį.
(5)
Komisija apsvarstė kiekvieną pateiktą programą veterinariniu ir finansiniu aspektais ir palankiai vertina, kad šios programos būtų įtrauktos į programų, kurioms siekiama gauti Bendrijos finansinę paramą 2005 metais, sąrašus.
(6)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
1. Gyvūnų ligų likvidavimo ir stebėsenos programoms, išvardytoms I priede, gali būti suteikta Bendrijos finansinė pagalba 2005 metais.
2. Kiekvienai 1 dalyje minimai programai Bendrija teikia I priede nurodyto dydžio ir sumos pagalbą.
2 straipsnis
1. Patikrinimų, atliekamų zoonozių išvardytoms II priede prevencijos tikslu, programoms gali būti suteikta Bendrijos finansinė pagalba 2005 metais.
2. Kiekvienai 1 dalyje minimai programai Bendrija teikia II priede nurodyto dydžio ir sumos pagalbą.
3 straipsnis
Šis sprendimas skirtas valstybėms narėms.
Priimta Briuselyje, 2004 m. spalio 14 d.